चितवन पौष १० गते वृहस्पतिबार २०७१ । कास्की जिल्लाको साविक हेम्जा- ६, र हालको पोखरा उ.म.न.पा.-२७ हेम्जा स्थित बहुउद्देश्यीय सामाजिक विकास संस्थको प्रेक्षालयमा अन्नपपूर्ण सांस्कृतिक परिवारका अध्यक्ष श्री छन्दमणी त्रिपाठीको सभाध्यक्षता र गजलकार, कवि एवम् वरिष्ठ साहित्यकार गोर्खे साइँलोको प्रमुख आतिथ्यतामा एक अतिसभ्य र भब्य कार्यक्रम सुसम्पन्न भयो । ४ महिना अघिमात्र वैधानिकता प्राप्त गरेको अन्नपपूर्ण सांस्कृतिक परिवारले पहिलो पटक नै स्थानीय स्थरमा रहेर विभिन्न साहित्य, समाजसेवा, पत्रकारिता आदिका माध्यमबाट ख्याती आर्जन गरेका विभिन्न ७ जाना स्रष्टाहरूलाई सम्मान गर्ने उद्देश्यअनुरूप उक्त सञ्चलित भएको थियो ।
संरक्षक लालबहादुर गायक, समाजसेवी विष्णुकुमारी श्रेष्ठ लगायतका स्रष्टाहरूलाई कार्यक्रमका प्रमुख अतिथि आसनबाट श्री ऋषिप्रसाद लामिछाने ‘गोर्खे साइँलो’ले टीका, फूलमाला, दोसल्ला र सम्मानपत्रद्वारा साभिनन्दन गरेका थिए ।
यसरी चलेको उक्त कार्यक्रममा ‘मान्छे बोक्सी हुन्न कहिल्यै’ नामक भिडियोको लोकार्पण तथा प्रदर्शन गरिएको थियो । सुनिल गायकको कणप्रिय गीत र संस्थाका उपाध्यक्ष भरतचन्द्र गाैतमको स्वागत भाषणबाट सुरु भएको उक्त कार्यक्रममा प्रमुख अतिथि गोर्खे साइँलोले भूपी शेरचनको तस्बीरमा माल्यार्पण गरी उद्घाटन गरेपछि छन्दिका त्रिपाठीले कार्यक्रमको औचित्यमाथि प्रकाश पार्नु भएको थियो । यसैगरी अम्बिका भण्डारीले सुरिलो स्वरमा कविता पठा गरेकी थिइन ।